Τάκι Τσαν

Ο Παναγιώτης (Τάκης) Στραβαλέξης, γνωστός επίσης και ως Τάκι Τσαν, Τυμβωρύχος, Λυτρωτής ή Παιδί Θαύμα, (γεννημένος 28 Σεπτεμβρίου 1979) είναι Έλληνας ράπερ, σόλο καλλιτέχνης αλλά και ιδρυτικό μέλος του συγκροτήματος Ζωντανοί Νεκροί (ΖΝ), του σχήματος Τιγρέ Σποράκια και του σχήματος Λεγεώνα.

Βιογραφία 
Ο Παναγιώτης Στραβαλέξης γεννήθηκε στο Σαν Ντιέγκο το 1979 από Έλληνες γονείς, όπου εκεί πέρασε τα παιδικά του χρόνια και εντρύφησε στο χιπ-χοπ. Είναι αδερφός του DJ Alx. Εκτός από ράπερ, είναι μουσικός παραγωγός, σκιτσογράφος, ηθοποιός και ιδιοκτήτης tattoo shop όπου εργάζεται και ο ίδιος, ειδικευμένος στην ιαπωνική δερματοστιξία.

Καριέρα

1997-2002: Ίδρυση Ζωντανών Νεκρών και Τιγρέ Σποράκια 
Το 1997 ύστερα από μια συναυλία των Terror X Crew και αφού συνάντησε τυχαία στο κρατητήριο τον Μηδενιστή (Παναγιώτη Μπουγά) δημιουργήσαν το πρώτο τους σχήμα, τους GLD (Gate of the Living Dead). Λίγο καιρό αργότερα, ο Ευθύμης των Terror X Crew, που ήταν φαντάρος, σύστησε στον Τάκη έναν ράπερ, τον Τάσο, με τον οποίο είχαν γνωριστεί νωρίτερα σε ένα rap battle που έγινε μεταξύ του Τάκη Τσαν και του Μηδενιστή ενάντια του Υποχθόνιου και του Καταχθόνιου. Ο Τάκης στην συνάντηση θυμήθηκε ποιος ήταν ο Τάσος και τον πρόσθεσε αμέσως στο συγκρότημα, με τον Ύπο να βάζει και τον αδερφό του τον Κάτα, ισχυριζόμενος πως είναι καλύτερός του. Στη συνέχεια, ο Τσαν συναντήθηκε με τον καλό παιδικό του φίλο, Χαρμάνη και τον πρόσθεσε και αυτόν στους Ζωντανούς Νεκρούς.

Την ίδια χρονιά οι ΖΝ, έχοντας ήδη αποκτήσει κοινό εξαιτίας των κοινών εμφανίσεών τους με τους Terror X Crew και της επιτυχίας της demo κασέτας τους, έβγαλαν μέσω της Ηχοκρατορίας και της FM Records το πρώτο τους EP με όνομα ΖΝ Εντολές/Στη Χώρα των Καλύτερων MCs, το οποίο περιέχει τα γνωστά κομμάτια "Στη Χώρα των Καλύτερων MCs" και "Η Νύχτα των Ζωντανών Νεκρών". Μετά την επιτυχία του EP, η FM Records κυκλοφόρησε το 1998 τον δίσκο Ο Πρώτος Τόμος. Ο συγκεκριμένος δίσκος ξεσήκωσε θύελλα αντιδράσεων λόγω του περιεχομένου του, με αποτέλεσμα μετά τα πρώτα 1.000 κομμάτια που πωλήθηκαν τα υπόλοιπα να βγουν με δύο κομμάτια λιγότερα, καθώς το Υπουργείο Πολιτισμού έκρινε απαραίτητη την αφαίρεση των κομματιών "Αν Όλα τα Παιδιά της Γης" και "Π.Ρ.Ε.Ζ.Α".

Το 1999 κυκλοφόρησε το single Στην Αθήνα, το οποίο περιέχει 3 κομμάτια και ήταν προπομπός του δίσκου Ρίμα για Χρήμα, που κυκλοφόρησε αργότερα την ίδια χρονιά. Το Ρίμα για Χρήμα παρουσίαζε το "Θαύμα Παιδί", δηλαδή τον νέο εαυτό του Τάκη, και έχει κεντρικό θέμα τα προσωπικά βιώματά του με την προσθήκη του battle στοιχείου.

Το 2001, ίδρυσε τα Τιγρέ Σποράκια, μαζί με το τότε μέλος των Άλφα Γάμα, Εισβολέα. Το ίδιο έτος κυκλοφόρησε ο δίσκος Θαμμένα Ξεχασμένα από τους ΖΝ, που ήταν στην ουσία μια συλλογή ακυκλοφόρητων κομματιών για τα σόλο πρότζεκτ των μελών των ΖΝ και πρώτων εκδοχών παλαιότερων κομματιών.

2003-2008: Θεωρία και Πράξη, συνεργασία με τον Χαρμάνη και 3 mixtapes 
Το 2003 κυκλοφόρησε ξανά από την Ηχοκρατορία και την FM Records το πρώτο άλμπουμ των Τιγρέ Σποράκια, με το όνομα Θεωρία και Πράξη. Σε αυτό το πρότζεκτ ο Τάκης συστήθηκε ως "Τάκι Τσαν", έναν "εαυτό" που ακροβατεί ανάμεσα στο "Θαύμα Παιδί" και στον "Τυμβωρύχο", με αποτέλεσμα τα κομμάτια του ως Τάκι Τσαν να έχουν και κοινωνική-προσωπική προσέγγιση, αλλά να μην παύουν να είναι ωμά. Το 2004 κυκλοφόρησε Το Σχολείο, ένα CD αποτέλεσμα της συνεργασίας του Τάκη με τον Χαρμάνη.

Το 2005 ο Τάκης αποφασίζει να κυκλοφορήσει δωρεάν μέσω διαδικτύου 2 mixtapes, ηχογραφημένα στο σπίτι του. Αργότερα την ίδια χρονιά κυκλοφόρησε ένα ακόμη mixtape, το οποίο διένεμε σε συναυλίες μέσω της Ηχοκρατορίας. Το 2006 κυκλοφόρησε τον δίσκο Στο Μυαλό του Παναγιώτη Στραβαλέξη, ο οποίος ήταν αρκετά διαφορετικός από τους προηγούμενους, καθώς απουσιάζει το battle στοιχείο και προστέθηκαν κάποια στοιχεία κοινωνικού προβληματισμού.

2009-2013: Ρίμα για Χρήμα 2, Τιγρέ Σποράκια the Band και επιστροφή 
Το 2009 κυκλοφόρησε μέσα από το περιοδικό "Sporty" ένας δίσκος του Τάκη με τίτλο Ειν' ο Man. Στις 12/2009 κυκλοφόρησε το Ρίμα για Χρήμα 2, ένας διπλός δίσκος με συμμετοχές από τον Εισβολέα, τον Billy Sio, τον LP αλλά και από τους ΖΝ MCs - Μηδενιστή, Χαρμάνη, Υποχθόνιο και Καταχθόνιο. Παράλληλα, μαζί με τον αδερφό του, Βαλάντη, συμμετείχαν στη θεατρική παράσταση Νο 44. Την περίοδο 2009-2010 έκανε το "Ρίμα για Χρήμα Tour", μια περιοδεία σε όλη την Ελλάδα με περισσότερες από 25 ζωντανές εμφανίσεις, συνεργαζόμενος με πολλούς γνωστούς Έλληνες MCs.

Το 2011 άνοιξε η επίσημη ιστοσελίδα του και για να γιορταστεί το γεγονός δόθηκε δωρεάν μέσα από αυτή το Exclusive Mixtape, το οποίο περιλαμβάνει 8 κομμάτια με συμμετοχές από την Tomahok, την ομάδα που δημιούργησε ο Εισβολέας στις αρχές της χρονιάς, στην οποία είναι μέλος και ο Τάκης. Στις 25 Φεβρουαρίου του ίδιου έτους, κυκλοφόρησε το 2ο LP από τα Τιγρέ Σποράκια με μια ζωντανή μπάντα με μουσικά όργανα, μετονομαζόμενοι σε Τιγρέ Σποράκια the Band.

Στις 21 Νοεμβρίου 2011 κυκλοφόρησε το νέο mixtape του Τάκι Τσαν, με το όνομα Athens' Finest. Την παραγωγή του δίσκου είχε αναλάβει ένας Αμερικανός beatmaker, ο Hamma, και είχε Dirty South ύφος. Ο Τάκι Τσαν δεν ανήκε πια στους Tomahok.

Στις 15 Φεβρουαρίου 2013 κυκλοφόρησε το τραγούδι "Θέλει να δίνεις την ψυχή σου για αυτό" σε συνεργασία με τον Kebzer, ενώ τον Φεβρουάριο και τον Μάρτιο έκανε live στην επαρχία μαζί με τα Ανάποδα Καπέλα. Στις 5 Απριλίου 2013 κυκλοφόρησε το single "Άλλη φάση".

2014-2016: Η επιστροφή των Ζωντανών Νεκρών, Ο Δεύτερος Τόμος 
Ύστερα από μια μικρή απουσία λόγω προσωπικών και επαγγελματικών θεμάτων το 2015 επέστρεψε ηχογραφώντας, με τα άλλα 4 μέλη των ΖΝ, τον δεύτερο τόμο.

Στις 18 Ιουνίου 2015 κυκλοφοόρησε το EP του δεύτερου τόμου με τίτλο "Πάσα Ντουμάνια / Παραισθήσεις". Ο δίσκος περιλαμβάνει 6 κομμάτια. Τελικά ο δεύτερος τόμος δεν βγήκε ποτέ ύστερα από διαφωνία των μελών του συγκροτήματος.

2017-παρόν: Νέα Αρχή, Η Λεγεώνα 
Ο Τάκης δημιούργησε ένα καινούργιο συγκρότημα, την Λεγεώνα, μαζί με τον Ταραξία, τον Ισορροπιστή, τον TNS και τον DJ Rico. Μαζί κυκλοφόρησαν το Mixtape Vol.1 με concept να γίνουν remake μερικών παλιών επιτυχιών, όπως τα Ρίμα Για Χρήμα και Νεοέλληνα Άκου. Ακολούθησε το LP 97, το οποίο περιέχει 16 κομμάτια, μεταξύ των οποίων τα 2 είναι video clips. Το 2018, ο Τάκης ασχολήθηκε με το ρεμπέτικο τραγούδι δημιουργώντας, μαζί με τον Κουτσαβάκη, το μουσικό σχήμα Ρεμπέτικες Ψυχές.

Δισκογραφία

Κυκλοφορίες solo 
Albums
 Ρίμα για Χρήμα (Ηχοκρατορία / FM Records, 1999 – LP)
Το Σχολείο (Ηχοκρατορία / FM Records, 2004 – LP) (με τον Χαρμάνη)
 Στο Μυαλό του Παναγιώτη Στραβαλέξη (ΗχοΣπείρα / FM Records, 2006 – LP)
 Ρίμα για Χρήμα 2 (Ηχοκρατορία / 33 1/3 Entertainment/RAP Monster, 2009 – 2xLP)
Singles
 Στην Αθήνα (Ηχοκρατορία / FM Records, 1999 – CD Single)
Το Σύστημα (Ηχοκρατορία / 33 1/3 Entertainment 2014 – EP)
 Άλλος Ένας (Athens Mob Records, 2016 – Digital Single)
 Ύποπτα (Athens Mob Records, 2016 – Digital Single)
 Τζογαδόρος (Athens Mob Records, 2016 – Digital Single)
 Αλλάζω Στυλ (Athens Mob Records, 2017 – Digital Single)
 Λόγια Αληθινα (Athens Mob Records, 2017 – Digital Single)
 Koloi, Vizia, Mounia (Athens Mob Records, 2018 – Digital Single)
 Ξάγρυπνος (Athens Mob Records, 2019 – Digital Single)
 Περπατώ Περπατώ (Athens Mob Records, 2019 – Digital Single)
 Πολιτικό Τραγούδι (Athens Mob Records, 2019 – Digital Single)
 Legendary Rap (Athens Mob Records, 2019 – Digital Single)
Mixtapes
 Mixtape Vol.:0 (hiphop.gr, 2005)
 Mixtape Vol.1 (newstyle.gr, 2005)
 Mixtape Vol.2: Μισά Λεφτά/Διπλή Μαγκιά (ΗχοΣπείρα, 2005) (με DJ Alx)
 Ειν' ο Man (RAP Monster / Sporty Magazine, 2009)
 Exclusive Mixtape (takitsan.com, 2011)
 Athens' Finest (takitsan.com, 2011)
 Demos for Memos (Athens Mob Records, 2017 – Unmixed & Unmastered MixTape)

Κυκλοφορίες με άλλους 
Με Ζωντανούς Νεκρούς
 ΖΝ Εντολές / Στην Χώρα των Καλύτερων MCs (Ηχοκρατορία / FM Records, 1997 – EP)
 Ο Πρώτος Τόμος (Ηχοκρατορία / FM Records, 1998 – LP)
 Θαμμένα Ξεχασμένα (Ηχοκρατορία / FM Records, 2001 – LP)
 Πάσα Ντουμάνια / Παραισθήσεις (Ηχοκρατορία / Capital Music, 2015 - EP)
Με Τιγρέ Σποράκια
 Θεωρία και Πράξη (Ηχοκρατορία / FM Records, 2003 – LP)
 Όνομα και Πράγμα (Ηχοκρατορία / Tomahok / RAP Monster, 2011 – LP)
 Θεωρία και Πράξη Vol.0.1 (Ηχοκρατορία, 2020 - LP)
Με Λεγεώνα
 Mixtape vol. 1 (2018)
 97 (Athens Mob Records, 2018 - LP)

Συνεργασίες 
 Στα Παιδιά (No Label, 2009 - Promo Single) (με τον Diezel) 
 Δίκοπο Μαχαίρι (Tomahok, 2011) (με Slogan, Xino, Εισβολέα)
 Θέλει να δίνεις τη ψυχή σου γι' αυτό (Ηχοκρατορία, 2013 - Promo Single) (με τον Kebzer)
 Άλλη Φάση (Ηχοκρατορία, 2013 - Promo Single) (με τον Kebzer)
 Δεν είναι Ανάγκη (Ηχοκρατορία, 2014 - Demo Single) (με τον Κανών)
 Εξαφανίζονται (2014, με ΧΤΠ)
 Άλλος Ένας (Athens Mob Records, 2016 - Digital Single) (με τον Rack)
 Σκάμε στα Μαύρα (RNS Records, 2016 - Digital Single) (με τον Θύτη)
 Είμαι Τρελός (2016 με Mad Clip)
  Barbie (2016 με Sin Boy) 
 Που 'σαι bro (2018 με Mr.YO) 
 Πάρε Μια Γεύση (Family The Label, 2019) (με Ισορροπιστή)
 Vybez (2020 με Lil Barty)
 Banger (2020 με Mr.YO)

Παραπομπές

Εξωτερικοί σύνδεσμοι 
 Επίσημη ιστοσελίδα
 Taki Tsan στο IMDb
 Taki Tsan στο Instagram

Έλληνες ράπερ
Έλληνες στιχουργοί
Έλληνες τράπερ